smcproject/ml-wiki-sentences huggingface dataset:
ദത്തവിവര മാതൃകാ ചിത്രീകരണവും ഈ മാതൃകകളിൽ നിന്നും വിലയിരുത്തപ്പെട്ട പ്രവൃത്തികളും എല്ലാ യന്ത്രപഠന വ്യവസ്ഥിതികളുടെയും ഭാഗമാണ്.
ഇതുവരെ കാണാത്ത ദത്തവിവര മാതൃകയിൽപ്പോലും നടപ്പിലാക്കാമെന്ന സവിശേഷതയാണ് സാമാന്യവത്കരണം; ഇത് സാധ്യമാക്കുന്ന അവസ്ഥകളെ കണക്കുകൂട്ടൽ പഠന സിദ്ധാന്ത ശാഖയുടെ ആണിക്കല്ലായി കണക്കാക്കാം.
മുൻകാലങ്ങളിൽ നന്നായി പ്രവർത്തിച്ച സ്ട്രാറ്റജീസ്, അൽഗരിതങ്ങൾ, അനുമാനങ്ങൾ എന്നിവ ഭാവിയിലും നന്നായി പ്രവർത്തിക്കാൻ സാധ്യതയുണ്ട് എന്നതിന്റെ അടിസ്ഥാനത്തിലാണ് ലേണിംഗ് അൽഗോരിതങ്ങൾ പ്രവർത്തിക്കുന്നത്.
"കഴിഞ്ഞ 10,000 ദിവസമായി എല്ലാ ദിവസവും രാവിലെ സൂര്യൻ ഉദിച്ചതിനാൽ, അത് നാളെ രാവിലെയും ഉദിക്കും" എന്നതുപോലുള്ള അനുമാനങ്ങളിലൂടെ വ്യക്തമാകും.
"X% കുടുംബങ്ങൾക്ക് വർണ്ണ വകഭേദങ്ങളുള്ള ഭൂമിശാസ്ത്രപരമായി വേറിട്ട സ്പീഷീസുകൾ ഉണ്ട്, അതിനാൽ കണ്ടെത്താത്ത കറുത്ത ഹംസങ്ങൾ(black swans) നിലനിൽക്കാൻ Y% സാധ്യതയുണ്ട്" എന്നതുപോലുള്ള കാര്യങ്ങൾ സൂക്ഷ്മമായി പരിശോധിക്കാം.
മെഷീൻ ലേണിംഗ് പ്രോഗ്രാമുകൾക്ക് വ്യക്തമായി പ്രോഗ്രാം ചെയ്യാതെ തന്നെ ജോലികൾ ചെയ്യാൻ കഴിയും.
നൽകിയിരിക്കുന്ന ഡാറ്റയിൽ നിന്ന് കമ്പ്യൂട്ടറുകൾ പഠിക്കുന്നത് അതിൽ ഉൾപ്പെടുന്നു, അങ്ങനെ അവ ചില ജോലികൾ നിർവഹിക്കുന്നു.
കമ്പ്യൂട്ടറുകളിൽ നിയുക്തമാക്കിയിട്ടുള്ള ലളിതമായ ജോലികൾക്കായി, പ്രശ്നം പരിഹരിക്കുന്നതിന് ആവശ്യമായ എല്ലാ ഘട്ടങ്ങളും എങ്ങനെ നിർവഹിക്കണമെന്ന് മെഷീനോട് പറയുന്ന അൽഗരിതങ്ങൾ പ്രോഗ്രാം ചെയ്യാൻ സാധിക്കും; കമ്പ്യൂട്ടറിന്റെ ഭാഗത്ത്, പ്രത്യേക പഠനമൊന്നും ആവശ്യമില്ല.
കൂടുതൽ നൂതനമായ ജോലികൾക്കായി, ആവശ്യമായ അൽഗോരിതങ്ങൾ സ്വമേധയാ സൃഷ്ടിക്കുന്നത് ഒരു മനുഷ്യന് വെല്ലുവിളിയാകാം.
പ്രായോഗികമായി, മനുഷ്യ പ്രോഗ്രാമർമാർ ആവശ്യമായ എല്ലാ ഘട്ടങ്ങളും വ്യക്തമാക്കുന്നതിനുപകരം, മെഷീന്റെ സ്വന്തം അൽഗോരിതം വികസിപ്പിക്കാൻ സഹായിക്കുന്നതിന് ഇത് കൂടുതൽ ഫലപ്രദമാണ്.
യന്ത്രപഠനം പ്രധാനമായും മൂന്ന് തരത്തിലാണുള്ളത്.
മാർഗദർശിത യന്ത്രപഠനം (സൂപ്പർവൈസ്ട് ലേണിംഗ്) സ്വയംചലിത യന്ത്രപഠനം (അൺസൂപ്പർവൈസ്ട് ലേണിംഗ്) ചുവടുവപ്പ് യന്ത്രപഠനം (റീഇൻഫോഴ്സ്ട് ലേണിംഗ്) മാർഗദർശിത യന്ത്രപഠനം (സൂപ്പർവൈസ്ട് ലേണിംഗ്)
മാർഗദർശിത യന്ത്രപഠനത്തിൽ മുൻപുള്ള ഉദാഹരണങ്ങളിലെ ഇൻപുട്ട് ഔട്പുട്ട് ബന്ധങ്ങൾ യന്ത്രത്തിൻറെ പരിശീലന ഘട്ടത്തിൽ ലഭ്യമായിരിക്കണം.
വിവരത്തെ പല വിഭാഗങ്ങളായ് വേർതിരിക്കുന്നത് ഈ തത്ത്വം പ്രയോഗിച്ചുകൊണ്ടാണ്.
സ്വയംചലിത യന്ത്രപഠനം (അൺസൂപ്പർവൈസ്ട് ലേണിംഗ്)
സ്വയംചലിത യന്ത്രപഠനത്തിലാകട്ടെ ഇൻപുട്ടുകൾ മാത്രം ഉപയോഗിച്ചുകൊണ്ട് ഭാവിയിലെ ഔട്പുട്ട് മൂല്യം അല്ലെങ്കിൽ ഇൻപുട്ട് ഔട്പുട്ട് ബന്ധത്തെക്കുറിച്ച് അറിയാൻ സാധിക്കുന്നു.
ക്ലസ്റ്ററിംഗ് ഈ ഗണത്തിൽപ്പെടുന്നു.
ഒറ്റ നോട്ടത്തിൽ ഒരു ബന്ധവും തോന്നാൻ ഇടയില്ലാത്ത വിവര മാനദണ്ഡങ്ങളെ ചേർത്ത് സാമ്യതയുള്ളവയെ കൂട്ടങ്ങളായി വകതിരിക്കാൻ ക്ലസ്റ്ററിംഗിലൂടെ കഴിയും.
ചുവടുവപ്പ് യന്ത്രപഠനം (റീഇൻഫോഴ്സ്ട് ലേണിംഗ്)
ചുവടുവപ്പ് യന്ത്രപഠനം കൃത്രിമ ബുദ്ധിയുടെ ഒരു പ്രമുഖ വശമാണ്.
ഓരോ ഘട്ടത്തിലും അപ്പപ്പോഴത്തെ മാനദണ്ഡങ്ങൾ വിലയിരുത്തി അടുത്ത നീക്കം ഏറ്റവും ദക്ഷതയോടെ തിരഞ്ഞെടുക്കാൻ യന്ത്രത്തെ പരിശീലിപ്പിക്കുക എന്നതാണ് ഇതിനു പിന്നിലെ തത്ത്വം.
കളികൾ, ഓൺലൈൻ' പരീക്ഷകൾ, സ്വയംചലിത വാഹന നിർമ്മാണം എന്നീ മേഖലകളിൽ ചുവടുവപ്പ് യന്ത്രപഠനത്തിനു ഏറെ പ്രാധാന്യമുണ്ട്.
പ്രധാനമായും ആറ് ഘടകങ്ങളാണ് ഒരു യന്ത്രപഠന സങ്കേതത്തിൽ ഉണ്ടാവുക വിവരം (Data) കർത്തവ്യം (Task) മാതൃക (Model) നഷ്ടം (Loss) പഠനം (Learning) വിലയിരുത്തൽ (Evaluation) വിവരം
ഒരു യന്ത്രപഠന മാതൃകയെ പരിശീലിപ്പിക്കാൻ വലിയ അളവിലുള്ള വിവരം (ഡാറ്റ) ആവശ്യമാണ്.
വിവരം (ഡാറ്റാ) ലഭ്യമല്ലെങ്കിൽ യന്ത്രപഠനം സാധ്യമല്ല.
ഇന്റർനെറ്റിലും മറ്റും ലഭ്യമായ, ദിവസേന വർദ്ധച്ചുകൊണ്ടിരിക്കുന്ന ഡാറ്റയാണ് ഒരർത്ഥത്തിൽ യന്ത്രപഠനം സാധ്യമാക്കുന്നത്.
ധാരാളം വിവരങ്ങൾ (ഡാറ്റ) ലഭ്യമായാൽ അതിൽ നിന്ന് എന്ത് കർത്തവ്യമാണ് നാം നിർവഹിക്കാൻ പോവുന്നത് എന്ന് മുൻകൂട്ടി തീരുമാനിക്കേണ്ടതുണ്ട്.
ഉദാഹരണത്തിന് സ്താനാർബുദം ഉണ്ടോ എന്ന് പരിശോധിച്ച ആയിരം രോഗികളുടെ പ്രായം, ട്യൂമറിന്റെ വലിപ്പം അർബുദം ആയിരുന്നോ അല്ലയോ എന്നൊക്കെ ഉള്ള ഡാറ്റ ഉണ്ടെന്ന് കരുതുക.
പുതിയ ഒരാളുടെ പ്രായം, ട്യൂമറിന്റെ വലിപ്പം എന്നിവ തന്നാൽ അയാൾക്ക് ക്യാൻസർ ഉണ്ടോ ഇല്ലയോ എന്ന് പ്രവചിക്കുകയാകാം ഒരു യന്ത്രപഠന കർത്തവ്യം (Machine Learning Task).
ഇൻപുട്ടിൽ നിന്ന് ഔട്ട്പുട്ടിലേക്കുള്ള ഒരു സങ്കീർണ്ണമായ ഗണിത സമവാക്യം കണ്ടെത്തുകയാണ് യന്ത്രപഠനം ചെയ്യുന്നത്.
ഈ ഗണിത സമവാക്യത്തിന്റെ സങ്കീർണ്ണത എത്രത്തോളമാവണം, ഏത് മാതൃകയിലുള്ള ഗണിത സമവാക്യം വേണം എന്നതൊക്കെ ഇവിടെ തീരുമാനിക്കപ്പെടുന്നു.
ഉദാഹരണത്തിന് മാതൃ ഒരു രേഖീയസമവാക്യമായിരിക്കണോ (Linear Equation) അതോ ബഹുപദമായിരിക്കണോ (Polynomial) എന്ന് തീരുമാനിക്കപ്പെടുന്നു.
നഷ്ടം
മാതൃക (ഗണിത സമവാക്യത്തിന്റെ മാതൃക) തീരുമാനിച്ച് കഴിഞ്ഞാൽ സമവാക്യത്തിലെ ഗുണാങ്കങ്ങൾ (Parameters) കണ്ടുപിടിക്കലാണ് അടുത്തത്.
ഗുണാങ്കങ്ങൾക്ക് ആകസ്‌മിക (Random) വിലകൾ നൽകി, വിലകൾക്ക് ചെറിയ മാറ്റങ്ങൾ വരുത്തി പഠനത്തിന് ലഭ്യമായ വിവരങ്ങളലൂടെ കൂടതൽ മെച്ചപ്പെട്ട ഗൂണാങ്കങ്ങളിൽ എത്തിച്ചേരുകയാണ് വേണ്ടത്.
ഇത് സാധിക്കണമെങ്കിൽ നമുക്ക് എത്തിച്ചേരേണ്ട ഉത്തരവും നിലവിൽ പ്രവചിക്കുന്ന ഉത്തരവും തമ്മിലുള്ള അന്തരം നിർവചിക്കണം.
ഈ നിർവചനത്തെയാണ് നഷ്ടം (Loss) എന്ന് വിളിക്കുന്നത്.
വർഗ്ഗ ശരാശരി നഷ്ടം ( Mean Squared Error ), ക്രോസ്സ് എൻട്രോപ്പി ലോസ്സ് (Cross Entropy Loss) എന്നിവയാണ് പൊതുവായി ഉപയോഗിക്കുന്നത്.
ലഭ്യമായ വിവരങ്ങളിലൂടെ ഗണിത സമവാക്യത്തിലെ ഗുണാങ്കങ്ങളുടെ പറ്റുന്നതിൽ ഏറ്റവും മെച്ചപ്പെട്ട വിലകൾ കണ്ടെത്തുന്ന ഘട്ടമാണിത്.
നഷ്ടം (Loss) പരമാവധി കുറഞ്ഞ ഗുണാങ്ക വിലകൾ വേണം കണ്ടെത്താൻ.
ഇതി വിവിധ ഒപ്റ്റിമൈസേഷൻ അൽഗോരിതങ്ങൾ ഉപയോഗിക്കുന്നു.
ഗ്രോഡിയന്റേ ഡിസന്റ് എന്ന അൽഗോരിതം ആണ് വ്യാപകമായി ഇപയോഗിക്കുന്നത്.
പഠനത്തിലൂടെ കണ്ടെത്തിയ യന്ത്രപഠന മാതൃകയുടെ കൃത്യതയെ ഒരു പരിശോധനാ വിവരങ്ങൾ(Test Data Set) വെച്ച് വിലയിരുത്തുന്നു.
വർഗ്ഗ ശരാശരി നഷ്ടം ( Mean Squared Error), ആക്യുറസി (Accuracy Score) എന്നീ മാനദണ്ഡങ്ങളുപയോഗിച്ചാണ് വിലയിരുത്തൽ നടത്തുന്നത്.
അവലംബം ↑ ↑ The definition "without being explicitly programmed" is often attributed to Arthur Samuel , who coined the term "machine learning" in 1959, but the phrase is not found verbatim in this publication, and may be a paraphrase that appeared later.
Confer "Paraphrasing Arthur Samuel (1959), the question is: How can computers learn to solve problems without being explicitly programmed?" in ↑ Hu, J.; Niu, H.; Carrasco, J.; Lennox, B.; Arvin, F., " Voronoi-Based Multi-Robot Autonomous Exploration in Unknown Environments via Deep Reinforcement Learning " IEEE Transactions on Vehicular Technology, 2020.
↑ ↑ ↑ ↑ Domingos 2015 , Chapter 6, Chapter 7.
sfn error: no target: CITEREFDomingos2015 ( help ) ↑
സോഫി ടേണർ
ഒരു ഇംഗ്ലീഷ് നടി ആണ് സോഫി ടേണർ (ജനനം: 21 ഫെബ്രുവരി 1996).
എച്ബിഒ പരമ്പര ഗെയിം ഓഫ് ത്രോൺസി ൽ സാൻസാ സ്റ്റാർക്ക് എന്ന വേഷം അവതരിപ്പിച്ചാണ് അഭിനേതാവായി ടേണർ അരങ്ങേറ്റം നടത്തിയത്.
2013 ൽ തേർറ്റീൻത് ടെയ്ൽ എന്ന ടെലിവിഷൻ ചലച്ചിത്രത്തിലും, അനെദർ മി എന്ന ചലച്ചിത്രത്തിലും ടർണർ അഭിനയിച്ചു.
എക്സ്-മെൻ ഫിലിം പരമ്പരയിലെ ജീൻ ഗ്രേ / ഫീനിക്സ് എന്നീ കഥാപാത്രങ്ങളുടെ ചെറുപ്പകാലം ടേണർ അവതരിപ്പിക്കുന്നു.
2011 മുതൽ, ടേണർ എച്ബിഒ ഫാന്റസി
പരമ്പര ഗെയിം ഓഫ് ത്രോൺസിൽ സാൻസാ സ്റ്റോക്ക് എന്ന വേഷം അവതരിക്കുന്നു.
ടേണറുടെ ആദ്യ ടെലിവിഷൻ റോളാണ് സാൻസാ.
ടേണറുടെ നാടക അധ്യാപകനാണ് ഈ വേഷത്തിന്റെ ഓഡിഷനു പങ്കെടുക്കാൻ അവരെ പ്രോത്സാഹിപ്പിച്ചത്.
ഈ വേഷത്തിനായി ടേണർ തന്റെ മുടി ഡൈ ചെയ്തു.
2012-ൽ, സഹതാരം മെയ്സി വില്ല്യംസിനോപ്പം ഒരു ടെലിവിഷൻ സീരീസിലെ മികച്ച സഹനടിക്കുള്ള യങ് ആർട്ടിസ്റ്റ് അവാർഡിനുള്ള നാമനിർദ്ദേശം സാൻസ എന്ന വേഷത്തിന് ടർണർക്ക്‌ ലഭിച്ചു.
ഗെയിം ഓഫ് ത്രോൺസിന്റെ ഏഴു സീസണുകളിലും ടേണർ അഭിനയിച്ചു.
2013-ൽ, കാതറിൻ മാക്ഫെയ്ലിന്റെ അതേ പേരുള്ള നോവലിനെ ആസ്പദമാക്കി നിർമിച്ച സ്വതന്ത്ര ത്രില്ലർ ചിത്രം 'അനെദർ മി' എന്ന ചിത്രത്തിൽ അഭിനയിച്ചു.
2013 ലെ ടെലിവിഷൻ ചിത്രം ദ തേർറ്റീൻത് ടെയ്ലിൽ അഡെലിൻ മാർച്ച് എന്ന വേഷം അഭിനയിച്ചു.
2013 ൽ അമേരിക്കൻ നടി ഹെയ്ലി സ്റ്റീൻഫെൽഡിനൊപ്പം ചേർന്നു ബെയ്റലി ലീഗൽ എന്ന ചിത്രത്തിൽ അഭിനയിച്ചു.
ലെവർ ഗ്രോസ്മാൻ എഴുതിയ ചെറുകഥയായ ദ ഗേൾ ഇൻ ദി മിററിന്റെ ഓഡിയോബുക്ക് പതിപ്പ് ടർണർ ആഖ്യാനം നിർവഹിച്ചു.
മേയ് 2016 ൽ എക്സ്-മെൻ: അപ്പോക്കലിപ്സ് എന്ന ചിത്രത്തിൽ ടാൻസേർഡ് ജീൻ ഗ്രെയ് എന്ന ചിത്രത്തിൽ അഭിനയിച്ചു.
2017 ഫെബ്രുവരിയിൽ, X- മെൻ: ഡാർക്ക് ഫീനിക്സ് എന്ന പുതിയ ചിത്രത്തിൽ ജീൻ ഗ്രേ എന്ന വേഷത്തിൽ അഭിനയിക്കുമെന്ന് ടർണർ പ്രഖ്യാപിച്ചു.
അഭിനയജീവിതം ചലച്ചിത്രം Title Year Role Notes Ref(s) Another Me 2013 Fay / Lila Delussey Spanish title: Mi otro yo Barely Lethal 2015 Heather / Agent 84 X-Men: Apocalypse 2016 Jean Grey / Phoenix Alone † 2017 Penelope Huntsville † 2017 Josie Post-production Time Freak † 2017 Debbie Post-production X-Men: Dark Phoenix † 2018 Jean Grey / Dark Phoenix Post-production † Denotes films that have not yet been released ടെലിവിഷൻ Title Year Role Notes Ref(s) Game of Thrones 2011–present Sansa Stark Main role The Thirteenth Tale 2013 Young Adeline March Television film സംഗീത വീഡിയോകൾ Song Year Artist Notes Ref(s) " Oblivion " 2014 Bastille പുരസ്കാരങ്ങളും നാമനിർദ്ദേശങ്ങളും Year Work Award Category Result Ref(s) 2011 Game of Thrones Screen Actors Guild Award Outstanding Performance by an Ensemble in a Drama Series Nominated Scream Awards Scream Award for Best Ensemble Nominated 2012 Game of Thrones Young Artist Awards Best Performance in a TV Series – Supporting Young Actress Nominated 2013 Game of Thrones Screen Actors Guild Award Outstanding Performance by an Ensemble in a Drama Series Nominated 2014 Game of Thrones Screen Actors Guild Award Outstanding Performance by an Ensemble in a Drama Series Nominated 2015 Game of Thrones Empire Hero Award Empire Hero Award Won EWwy Award Best Supporting Actress, Drama Nominated Screen Actors Guild Award Outstanding Performance by an Ensemble in a Drama Series Nominated 2016 Herself Huading Awards Best Global Actress Won Game of Thrones Glamour Awards Best UK TV Actress Won Herself Venice International Film Festival International Movie Award Won Game of Thrones EWwy Award Best Supporting Actress, Drama Won Screen Actors Guild Award Outstanding Performance by an Ensemble in a Drama Series Nominated 2017 X-Men: Apocalypse Kids Choice Awards Favorite Squad Nominated അവലംബം
മൂന്നാർ ഇംഗ്ലീഷ് വിലാസം https://ml.wikipedia.org/wiki/Munnar മൂന്നാർ അപരനാമം: തെക്കിന്റെ കാശ്മീർ Crown of Hill Stations മൂന്നാറിലെ തേയിലത്തോട്ടങ്ങൾ
മൂന്നാറിലെ തേയിലത്തോട്ടങ്ങൾ മൂന്നാർ 10°05′57″N 77°04′02″E ﻿ / ﻿ 10.0992°N 77.0672°E ﻿ / 10.0992; 77.0672 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല ഇടുക്കി ഭരണസ്ഥാപനം(ങ്ങൾ) പഞ്ചായത്ത് ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 68,205 (2000) ജനസാന്ദ്രത / ച.
മീ കോഡുകൾ • തപാൽ • ടെലിഫോൺ +04865 സമയമേഖല UTC +5:30 പ്രധാന ആകർഷണങ്ങൾ Blue Jacaranda blossom
ഇടുക്കി ജില്ലയിലെ ആദ്യത്തെ  പ്രധാന പട്ടണമായിരുന്നു മൂന്നാർ .
ഇത് ഒരു വിനോദസഞ്ചാര കേന്ദ്രമാ‍ണ്.
മൂന്നാർ പട്ടണവും വിനോദസഞ്ചാരകേന്ദ്രങ്ങളും ഒന്നായി മൂന്നാർ എന്നാണ് അറിയപ്പെടുന്നത്.
മുതിരപ്പുഴ , നല്ലതണ്ണി , കുണ്ടള ഈ മൂന്നു നദികളുടെ സംഗമ വേദി ആയതു കൊണ്ടാണ് മൂന്നാർ എന്ന പേരു വന്നത്.
ചരിത്രം മൂന്നാറിന്റെ വിദൂര ദൃശ്യം
ഇന്ത്യയിലെ ബ്രിട്ടീഷ് ഭരണകാലത്ത് തേയിലക്കൃഷിക്കായി വികസിപ്പിച്ചെടുത്ത സ്ഥലമാണ് മൂന്നാർ.
ആദ്യകാലത്ത് തമിഴരും ചുരുക്കം മലയാളികളും മാത്രമാണ് അവിടെ താമസിച്ചിരുന്നത്.
ഇവരെ തേയിലത്തോട്ടങ്ങളിലെ തൊഴിലാളികളായി കൊണ്ടുവന്നതാണ്.
തോട്ടങ്ങളിലെ ഉയർന്ന ഉദ്യോഗസ്ഥരും മാനേജർമാരുമെല്ലാം ബ്രിട്ടീഷുകാരായിരുന്നു.
അവർക്കു താമസിക്കാനായി അക്കാലത്ത് പണിത കുറെ ബംഗ്ലാവുകളും മൂന്നാറിൽ ഉണ്ട്.
സായ്പന്മാരെ വളരെയധികം ആകർഷിച്ച ഒരു പ്രദേശമാണ് മൂന്നാർ .
2000 ത്തിൽ കേരളസർക്കാർ മൂന്നാറിനെ ഒരു വിനോദസഞ്ചാരകേന്ദ്രമായി പ്രഖ്യാപിച്ചു.
മൂന്നാറിൽ കഴിഞ്ഞ നൂറ്റാണ്ടിന്റെ തുടക്കത്തിൽ തന്നെ മോണോറെയിൽ സ്ഥാപിക്കപ്പെട്ടിരുന്നു.
ജലവൈദ്യുതി പദ്ധതിക്ക് വഴികാട്ടിയായതും കന്നുകാലി വർഗോർദ്ധരണത്തിന് തുടക്കമിട്ടതും ഈ മണ്ണിൽ നിന്നാണ്.
1790ലാണ് ബ്രിട്ടിഷുകാർ ആദ്യം കണ്ണൻ ദേവൻ കുന്നുകളിൽ വന്നത്.
അന്നത്തെ സായ്പിന്റെ വരവ് ടിപ്പുവിന്റെ പടയോട്ടത്തെ ചെറുക്കുകയെന്ന ലക്ഷ്യത്തോടെയായിരുന്നുവെങ്കിലും അത് വേണ്ടി വന്നില്ല.
1817ൽ ഈ പ്രദേശത്ത് സർവേക്കായി മദിരാശി ആർമിയിൽ നിന്ന് ഉദ്യോഗസ്ഥരെത്തെി.
1888ലാണ് കണ്ണൻ ദേവൻ പ്ളാന്റേഴ്സ് അസോസിയേഷൻറ പിറവി .
അപ്പോഴെക്കും പാർവതി മലയിലെ 50 ഏക്കർ സ്ഥലത്ത് തേയില കൃഷി ആരംഭിച്ചിരുന്നു.
ആദ്യ റബ്ബർ തൈ നട്ടതും അടുത്ത കാലം വരെ മൂന്നാർ പഞ്ചായത്തിന്റെ ഭാഗമായിരുന്ന മാങ്കുളത്താണ്.
മൂന്നാർ മലകൾ തേയില കൃഷിക്ക് അനുയോജ്യമാണെന്ന് കണ്ടത്തെിയതോടെ മൂന്നാറിന്റെ കുതിപ്പിന് തുടക്കമായി .
1915ൽ മൂന്നാറിൽ ധാരാളം തേയിൽ എസ്റ്റേറ്റുകൾ ആരംഭിച്ചു കഴിഞ്ഞിരുന്നു.
16 ഫാക്ടറികൾ അന്ന് പ്രവർത്തിച്ചിരുന്നു .
ചരക്ക് നീക്കത്തിന് വേണ്ടിയാണ് റോഡുകൾ നിർമ്മിക്കപ്പെട്ടത്.
1902ൽ മൂന്നാറിനെ ടോപ്പ് സ്റ്റേഷനുമായി ബന്ധിപ്പിച്ച് മോണോറെയിൽ സ്ഥാപിച്ചു .
ടോപ്പ് സ്റ്റേഷനിൽ നിന്ന് റോപ്‌വേയിലുടെ കോട്ടക്കുടിയിലും അവിടെ നിന്നും തൂത്തുക്കുടി തുറമുഖത്തും എത്തിച്ചായിരുന്നു തേയില ബ്രിട്ടണിലേക്ക് കയറ്റി അയച്ചിരുന്നത്.
വിവിധ എസ്റ്റേറ്റുകളിൽ നിന്ന് കാളവണ്ടി മാർഗ്ഗമാണ് തേയില മൂന്നാറിൽ എത്തിച്ചിരുന്നത്.
ഇതിന് വേണ്ടി 500 കാളകളെ വിദേശത്ത് നിന്നും ഇറക്കുമതി ചെയ്തു.
ഒപ്പം ഇംഗ്ളണ്ടിൽ നിന്ന് വെറ്ററനറി സർജനും രണ്ട് സഹായികളും എത്തി.
കുണ്ടളയിലായിരുന്നു ഈ കാലികൾക്കായി ഷെഡ് ഒരുക്കിയത്.
പിന്നിട് കുണ്ടളയിൽ സാൻഡോസ് കോളനി ആരംഭിക്കാൻ കാരണമായതും അന്നത്തെ സംഭവമാണ്.
പിന്നീട് മാടുപ്പെട്ടിയിൽ ഇൻഡോ-സ്വീസ് പ്രോജക്ട് സ്ഥാപിക്കുകയും ഇവിടം കേരളത്തിലെ കന്നുകാലി വർഗോദ്ധാരണത്തിന്റെ തുടക്കമിട്ട സ്ഥലമാകുകയും ചെയ്തു.
മാടുകളുടെ ഗ്രാമം എന്നർഥം വരുന്ന മാടുപ്പെട്ടിയിൽ വികസിപ്പിച്ചെടുത്ത ‘സുനന്ദനി’എന്ന സങ്കരയിനം ബീജമാണ് കേരളത്തിൽ ധവള വിപ്ലവത്തിന് വഴിയൊരുക്കിയത് .
മോണോറെയിൽ 1908ൽ തീവണ്ടി പാതയായി മാറി.
മാടുപെട്ടിയിലും പാലാറിലും റെയിൽവേ സ്റ്റേഷനുകളുമുണ്ടായിരുന്നു.
എന്നാൽ, 1924ലെ വെള്ളപ്പൊക്കത്തിൽ തീവണ്ടിപാത തകർന്നു.
മൂന്നാർ ടൗണും അന്നത്തെ കനത്ത പ്രളയത്തിൽ തകർന്നു.
തീവണ്ടിപാതയുടെ തകർച്ചയെ തുടർന്ന് റോപ്‌വേയെ ആശ്രയിച്ചാണ് തേയില ടോപ്‌സ്റ്റേഷനിൽ എത്തിച്ചത്.
പിന്നിടാണ്  പാതകൾ വികസിപ്പിച്ചതും തേയില നീക്കം റോഡ് മാർഗ്ഗമാക്കിയതും.
ഇതിനിടെ ആദ്യ ജലവൈദ്യുതി നിലയം 1906ൽ പെരിയകനാൽ പവ്വർ ഹൗസിൽ പ്രവർത്തിച്ച് തുടങ്ങി .
പഴയദേവികുളം ലേക്കിൽ നിന്നുള്ള വെള്ളം ഉപയോഗിച്ചണ് 200 കിലോവാട്ട് വൈദ്യുതി ഉൽപാദിപ്പിച്ചത്.
രണ്ടാമത് നിലയം പള്ളിവാസലിലും ആരംഭിച്ചു.
ഇപ്പോഴത്തെ ഹെഡ്വർക്സ് ഡാമിന് സമീപത്ത് ചെക്ക് ഡാം നിർമ്മിച്ചാണ് വെള്ളം തിരിച്ച് വിട്ടത്.
ഇതിനെ ചുവട് പിടിച്ചാണ് സർ സി.പി. രാമസ്വാമി അയ്യർ ദിവാനായിരിക്കെ തിരുവിതാംകൂർ സർക്കാരിന്റെ ഉടമസ്ഥതയിൽ പള്ളിവാസൽ ജലവൈദ്യൂതി പദ്ധതി ആരംഭിച്ചത്.
ഇതിനിടെ കമ്പനിയുടെ ആവശ്യത്തിനായി ടെലഫോൺ, തപാൽ സംവിധാനങ്ങളും ആരംഭിച്ചിരുന്നു.
വാർത്താവിനിമയ രംഗത്ത് വലിയ കുതിച്ച് ചാട്ടത്തിന് വഴിയൊരുക്കിയതാണ് അവ.
തമിഴ്നാടിലെ വിവിധ പ്രദേശങ്ങളിൽ നിന്നാണ് തൊഴിലാളികളെ കൊണ്ട് വന്നത്.
അവർക്ക് അടിസ്ഥാന സൗകര്യങ്ങൾ നിഷേധിക്കപ്പെട്ടു.
കങ്കാണിമാരുടെ കീഴിൽ തൊഴിലാളികൾ ദുരതമനുഭവിച്ചു.12 മണിക്കൂർ ജോലി, ഒരു വീട്ടിൽ ചാക്ക് കൊണ്ട് മറച്ച് അഞ്ച് കുടംബങ്ങൾ, രണ്ട് ദിവസത്തെ ജോലിക്ക് ഒരു ദിവസത്തെ ശമ്പളം അങ്ങനെ ദുരിതപൂർണമായിരുന്നു മൂന്നാറിന്റെ മുൻതലമറുയുടെ ജീവിതം.
അന്ന് രണ്ട് തരം പിരതി (പേ സ്ളിപ്)യാണ് ഉണ്ടായിരുന്നത്-കറുപ്പും വെളുപ്പും.
കുറപ്പ് പിരതിയുള്ള തൊഴിലാളി മുൻകൂർ പണം കൈപ്പറ്റിയിട്ടുള്ളവർ, വെളുത്ത പിരതിയാണെങ്കിൽ മറിച്ചും.
കറുപ്പ് പിരതിയുള്ള തൊഴിലാളിയുടെ കടം ഒരിക്കലും തീരുമായിരുന്നില്ല.
കങ്കാണിയാണ് നിശ്ചയിക്കുന്നത് ആർക്കൊക്കെ എതൊക്കെ പിരതി കൊടുക്കണമെന്ന്.
അന്ന് ആറ് മാസത്തിലൊരിക്കലാണ് കണക്ക് തീർത്തിരുന്നത്.
അത് വരെ ഒരണയും അരയണയും ചെലവ് കാശായി കൊടുക്കുമായിരുന്നു.
തോട്ടം തൊഴിലാളികളുടെ ദുരിതം കേട്ടറിഞ്ഞ് കെ. കാമരാജ് മൂന്നാറിൽ എത്തിയിരുന്നു.
1948 ഫെബ്രുവരി എട്ടിനാണ് ഐ.എൻ.ടി.യു.സി. സ്ഥാപക സെക്രട്ടറി ജനറലൽ ഗന്ധുഭായ് ദേശായിക്കൊപ്പം  കാമരാജ് മൂന്നാറിൽ എത്തിയത്.
തോട്ടം തൊഴിലാകളുടെ പ്രശ്നങ്ങൾ പുറം ലോകമറിഞ്ഞതും കാമരാജിന്റെ സന്ദർശനത്തെ തുടർന്നാണ്.
1952ന് ശേഷം നടന്ന സമരങ്ങളെ തുടർന്നാണ് തോട്ടം തൊഴിലാളികളുടെ ജീവിത നിലവാരത്തിൽ മാറ്റം വന്നത്.
തോട്ടം തൊഴിലാളി സമരത്തിനിടെയിൽ രണ്ട് തൊഴിലാളികൾക്ക് (ഹസൻ റാവുത്തർ, പാപ്പമ്മാൾ എന്നിവർ) ജീവൻ നഷ്ടമായി .
1958 ഒക്ടോബറിൽ ഗൂഡാർവിളയിൽ നടന്ന പോലീസ് വെടിവെപ്പിലാണ് ഇവർ മരിച്ചത്.
2015ലെ തൊഴിൽ സമരം
വേതനവർധനവും ബോണസും ആവശ്യപ്പെട്ട് മൂന്നാറിലെ തോട്ടം തൊഴിലാളികൾ ഒൻപതു ദിവസം തുടർച്ചയായി സമരം നടത്തി.
ട്രേഡ് യൂണിയനുകളെയും രാഷ്ട്രീയ കക്ഷികളെയും വിശ്വാസത്തിലെടുക്കാതെ, തൊഴിലാളി സ്ത്രീകളുടെ നേരിട്ടുള്ള നിയന്ത്രണത്തിലായിരുന്നു സമരവും ചർച്ചയും.
ആയിരക്കണക്കിന് സ്ത്രീതൊഴിലാളികൾ അടങ്ങുന്ന തോട്ടം തൊഴിലാളികളുടെ ഈ സമരത്തിന്റെ പ്രധാന ആവശ്യങ്ങൾ, ബോണസ് പുന:സ്ഥാപിക്കുക, അത് 20 ശതമാനമായി തന്നെ നിജപ്പെടുത്തുക, ദിവസക്കൂലി 232 രൂപയിൽ നിന്ന് 500 ആയി വർധിപ്പിക്കുക എന്നിവയായിരുന്നു.
സമരം വിജയകരമായി അവസാനിപ്പിക്കാൻ തൊഴിലാളികൾക്കായി.
ബോണസായി 8.33 ശതമാനവും ആശ്വാസ സഹായമായി (എക്‌സ്‌ഗ്രേഷ്യ) ആയി 11.66 ശതമാനവും ആയി സർക്കാർ തീരുമാനിച്ചത് കമ്പനി അധികൃതർ അംഗീകരിച്ചു.
പ്രതിപക്ഷ നേതാവ് വി.എസ്. അച്യുതാനന്ദൻ മൂന്നാറിലെത്തി തൊഴിലാളികളോടൊപ്പം സമരത്തിൽ പങ്കെടുത്തു.
സമുദ്രനിരപ്പിൽ നിന്നും ഏകദേശം1600-1800 മീറ്റർ ഉയരത്തിലാണ് മൂന്നാർ സ്ഥിതിചെയ്യുന്നത്.
സാധാരണനിലയിൽ 9 °C നും 26 °C നും ഇടയ്കാണ് അവിടുത്തെ താപനില .
ഓഗസ്റ്റ് തൊട്ട് മാർച്ച് വരെയുള്ള കാലയളവിലാണ് വിനോദസഞ്ചാരികൾ കൂടുതൽ .
ഇരവികുളം നാഷനൽ പാർക്ക് മൂന്നാറിനടുത്താണ്.
തെക്കിന്റെ കാശ്മീർ എന്ന അപരനാമത്തിൽ മൂന്നാർ പ്രസിദ്ധമാണ്.
മഞ്ഞിൽ കുളിച്ച് നിൽക്കുന്ന തേയില തോട്ടങ്ങളിലൂടെ ഉള്ള സഞ്ചാരം നമ്മുടെ നയനങ്ങൾക്ക് വേറിട്ട അനുഭൂതിയും കഴ്ചകാൾ അതിമനോഹരമാണ് മാട്ടുപ്പെട്ടി ഡാം - പനോരമ ദൃശ്യം മൂന്നാറിലെ മലകൾ - പനോരമ ദൃശ്യം തേയിലത്തോട്ടങ്ങൾ മൂന്നാറിലെ ഒരു ചായത്തോട്ടം.
വിനോദസഞ്ചാരകേന്ദ്രങ്ങൾ മാട്ടുപ്പെട്ടി ഡാം എക്കൊ പോയിന്റ് കുണ്ടള ഡാം ടോപ്പ് സ്റ്റേഷൻ രാജമല ആനമുടി ആനയിറങ്ങൽ ഡാം കൊളുക്കുമല
ഫലകം:മീശപ്പുലിമല പ്രധാനസ്ഥാപനങ്ങൾ ഗവ.
വൊക്കേഷണൽ ഹയർ സെക്കണ്ടറി സ്കൂൾ ടി.ടി.ഐ തമിൾ ഗവണ്മെന്റ് എഞ്ചിനീയറിംഗ് കോളേജ് ഗവണ്മെന്റ് കോളേജ് ട്രൈബൽ സ്കൂൾ ഗവണ്മെന്റ്  ഹയർ സെക്കൻഡറി സ്കൂൾ മൂന്നാർ ശ്രീ സുബ്രമണ്യസ്വാമി ക്ഷേത്രം മൂന്നാർ മൗണ്ട് കാർമൽ പള്ളി മൂന്നാർ മുസ്ലീം ജമാത്ത് പള്ളി മൂന്നാർ ഓം ശരവണ ഭവൻ സി. എസ്. ഐ പള്ളി 1910 സ്ഥാപിതം ചിത്ര ശേഖരം ഗവ.
വൊക്കേഷണൽ ഹയർ സെക്കണ്ടറി സ്കൂൾ ടി.ടി.ഐ തമിൾ മൂന്നാർ മൗണ്ട് കാർമൽ പള്ളി മൂന്നാർ മുസ്ലീം ജമാത്ത് മൂന്നാർ ഓം ശരവണ ഭവൻ മാട്ടുപ്പെട്ടി തടാകം മൂന്നാറിലെ കാട്ടാനകൾ മൂന്നാര് ടൗണ് ആകാശ വീക്ഷണം ടോപ്പ് സ്റ്റേഷൻ മൂന്നാർ ടോപ് സ്റ്റേഷനിലെ വ്യൂ പോയന്റ്‌ റാണിക്കല്ല് - മൂന്നാറിലേക്കുള്ള വഴി മൂന്നാറിലെ കുണ്ടലി ഡാം നീലക്കുറിഞ്ഞി പൂക്കൾ തേയില ചെടി മാട്ടുപ്പെട്ടി തടാകം ലൈവ് സ്ട്ടോക്ക് ഡെവെലപ്മെൻറ് ബോർഡ് കുൻഡല തടാകം കുൻഡല തടാകം ലക്കം വെള്ളച്ചാട്ടം - മൂന്നാര് എക്കോ പോയിൻറ് മാട്ടുപെട്ടി ഡാം മൂന്നാർ മലനിരകൾ ആനയിറങ്ങൽ അണക്കെട്ട് പെരിയാർ തീരം കുന്നുകൾ Munnar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗ്ർ....
2018 ൽ തിരുവനന്തപുരം മൃഗശാല സിംഹ വളപ്പിലേക്ക് ചാടിയ ഒരു മനുഷ്യന്റെ യഥാർത്ഥ കഥയെ അടിസ്ഥാനമാക്കി ജയ് കെ സംവിധാനം ചെയ്ത 2024 ലെ ഇന്ത്യൻ മലയാള ഭാഷാ രക്ഷിക്കൽ കോമഡി ചിത്രമാണ് ഗ്ർ....
ചിത്രത്തിൽ കുഞ്ചാക്കോ ബോബനും സൂരജ് വെഞ്ഞാറമൂടും പ്രധാന കഥാപാത്രങ്ങളെ അവതരിപ്പിക്കുന്നു.
2024 ജൂൺ 14 ന് പുറത്തിറങ്ങിയ ഈ ചിത്രം നിരൂപകരിൽ നിന്ന് സമ്മിശ്ര പ്രതികരണങ്ങൾ നേടുകയും ബോക്സ് ഓഫീസ് വിജയമാവുകയും ചെയ്തു.
ജാതി പ്രശ്നങ്ങൾ കാരണം കാമുകിയായ രചനയെക്കുറിച്ച് ഹൃദയം തകർന്നതിനെ തുടർന്ന് റെജിമോൺ നാടാർ മദ്യപിച്ചിരുന്നു.
അതേസമയം ഒരു മൃഗശാലയിലെ ജോലിക്കാരനായ  ഹരിദാസ് നായർ  തന്റെ അഴിമതി കാരണം  പ്രശ്നങ്ങൾ നേരിടുകയായിരുന്നു.
ഇതിനിടയിൽ, ജോലി നഷ്ടപ്പെടുമെന്ന് ഉറപ്പായ അദ്ദേഹം   റെജിമോൻ എന്നൊരാൾ  ദർശൻ എന്ന  സിംഹത്തിന്റെ കൂടിൽ  കയറിയതായി  മനസ്സിലാക്കിയപ്പോൾ അതിജീവനത്തിനായി, വാർത്താ മാധ്യമങ്ങൾ ഈ സംഭവം റിപ്പോർട്ട് ചെയ്യുന്നതിനാൽ, സാഹസികമായി  തന്നെ അയാളെ രക്ഷിക്കാൻ    തീരുമാനിക്കുന്നു.
താരം വേഷം 1 കുഞ്ചാക്കോ ബോബൻ റെജിമോൻ 2 സുരാജ് വെഞ്ഞാറമ്മൂട് ഹരിദാസ് 3 ശ്രുതി രാമചന്ദ്രൻ മൃദുല 4 അനഘ രചന 5 രാജേഷ് മാധവൻ അനസ് 6 മഞ്ജു പിള്ള ഫൗസിയ 7 ഷോബി തിലകൻ ഇരവിക്കുട്ടിപ്പിള്ള 8 അലൻസിയർ തമ്പി ഹിമഗിരി 9 സിബി തോമസ് സുചനപാലൻ 10 സെന്തിൽ കൃഷ്ണ സി ഐ കമലേഷ് 11 പാർവതി ആർ കൃഷ്‌ണ അശ്വിനി, ചാനൽ റിപ്പോർട്ടർ 12 രമേഷ് പിഷാരടി പ്രഹ്ലാദൻ, ചാനൽ റിപ്പോർട്ടർ 13 ആർ ജെ മുരുഗൻ ഡോ. കുരുവിള 14 നിസ്താർ അഹമ്മദ് കഴക്കൂട്ടം ക്രിസ്റ്റഫർ 15 രാകേഷ് ഉഷാർ മൃദുൽ 16 രതീഷ് ബാലകൃഷ്ണൻ പൊതുവാൾ ചാനൽ ഹെഡ് 17 ധനേഷ് ആനന്ദ് ശ്രീ ചിത്രൻ 18 ചാലി പാല ന്യൂട്ടൻ ദൈവസഹായം 19 വിഷ്ണു പ്രിയ ഫറ 20 ഗൗതം ശശി അഖിലേഷ് 21 സുഷമ മാലിനി സുധ 22 അനുപമ ഹേമ 23 സഹീർ മുഹമ്മദ് വൈദ്യൻ 24 ഷാബു ശംഖുമുഖം ചന്ദ്രചൂഡൻ 25 അനിൽ പ്രഭ ഡി ജി പി 26 തുഷാര പിള്ള പത്മം 27 ടി എസ് സുരേഷ് ബാബു ഗിരിജ വല്ലഭൻ 28 ജയ കുറുപ്പ് രാജം 29 ജയചന്ദ്രൻ ചൂള സൈമൻ 30 വിനോദ് കെടാമംഗലം ഫയർമാൻ ഷാജി
ഗാനങ്ങൾ വരികൾ: ബി.കെ. ഹരിനാരായണൻ , സന്തോഷ് വർമ്മ , മനു മഞ്ജിത്ത് , വൈശാഖ് സുഗുണൻ ഈണം: കൈലാസ്‌ മേനോൻ , മധു പോൾ , ഡോൺ വിൻസന്റ് , ടോണി ടാർസ് , നമ്പർ.
പാട്ട് പാട്ടുകാർ സംഗീതം രചന രാഗം 1 ആരോ അരികെയിതാരോ ഹരിചരൻ ശേഷാദ്രി കൈലാസ്‌ മേനോൻ ബി കെ ഹരിനാരായണൻ 2 ദാ കണ്ടോ സിംഹം (സടകുടയും) കുഞ്ചാക്കോ ബോബൻ ,ആര്യ ദയാൽ മധു പോൾ സന്തോഷ് വർമ്മ 3 ദുരിതമേ പ്രണയം (പടക്കപ്പലിന്നിറക്കം) ബെന്നി ദയാൽ ഡോൺ വിൻസന്റ് മനു മഞ്ജിത്ത് 4 കിനാവാനം പെയ്തിടും നരേശ് അയ്യർ ,നേഹ എസ് നായർ ഡോൺ വിൻസന്റ് വൈശാഖ് സുഗുണൻ 5 സൂപ്പറാടാ നീ സൂപ്പറാടാ അൻവർ സാദത്ത് ,ദിവ്യ എസ് മേനോൻ ടോണി ടാർസ് വൈശാഖ് സുഗുണൻ നിർമ്മാണം
ചിത്രത്തിനായി ഒരു സിംഹത്തെ തിരഞ്ഞെടുക്കുന്നതിന്, സിംഹങ്ങൾക്ക് പരിശീലനം നൽകുകയും സിംഹത്തിന്റെ വീഡിയോകൾ അംഗീകാരത്തിനായി ചലച്ചിത്ര അണിയറ പ്രവർത്തകർക്ക് അയക്കുകയും ചെയ്തു.
ഹോളിവുഡ്, ബോളിവുഡ് സിനിമകളിൽ അഭിനയിച്ച ദക്ഷിണാഫ്രിക്കൻ സിംഹമായ മോജോ ആണ് ഈ ചിത്രത്തിൽ അഭിനയിക്കുന്നത്.
ദി ഹിന്ദുവിലെ എസ്. ആർ. പ്രവീൺ ഈ ചിത്രം "മറക്കാനാവാത്തതാണ്" എന്ന് അഭിപ്രായപ്പെട്ടപ്പോൾ, "സൂരജിന്റെയും ചാക്കോചന്റെയും മികച്ച ശ്രമങ്ങൾ ഉണ്ടായിരുന്നിട്ടും കോമിക് രംഗങ്ങൾ മിക്കവാറും  ഒഴുക്കനായി എന്ന് " ദി വീക്കിലെ റിയ ജെ പറഞ്ഞു.
ന്യൂസ് മിനിറ്റിന്റെ ലേഖകൻ  ക്രിസും മൊത്തത്തിലുള്ള നിർമ്മാണത്തെ വളരെ വിമർശിച്ചു.
സിനിമ എക്സ്പ്രസ പത്രത്തിലെ വിവേക് സന്തോഷ് വളരെ സമ്മിശ്രമായി പ്രതികരിക്കുന്നു.
"ദർശന്റെ മാംസത്തിന്റെ ഒരു ഭാഗം കാവൽക്കാർ പതിവായി മോഷ്ടിക്കുന്നതുപോലെ, സിംഹത്തിന് ന്യായമായി ആവശ്യമുള്ളത് നിഷേധിക്കുന്നു,  അതുപോലെ സിനിമ മൊത്തത്തിൽ പ്രതീക്ഷിക്കുന്നത് നൽകാതെ  വളരെയധികം നിരാശപ്പെടുത്തുന്നു.  മനുഷ്യനും മൃഗവും തമ്മിലുള്ള കഥയായി ഭാഗികമായി ഉയരുമ്പോൾ, Grrr-ന്റെ സിംഹഭാഗവും അതിന്റെ സ്വീകരണത്തെ മറികടക്കുന്നു".
ഇന്ത്യൻ എക്സ്പ്രസിലെ ആനന്ദു സുരേഷ് .[4][5]
"ഒരു ആസ്വാദ്യകരമായ, ലഘുവായ സിനിമ" എന്ന് എഴുതി.
എന്നിരുന്നാലും ടൈംസ് നൌ ലെ രോഹിത് പണിക്കർ ചിത്രത്തെ പ്രശംസിച്ചു.
നാൻകട്ടായി
നാൻകട്ടായി (ബംഗാളി: ননখখাাাাই; ബർമീസ്: နံကထိုင်; ഹിന്ദുസ്ഥാനി:  नानख़टाई (ഹിന്ദി) / עئ (ഉറുദു); نان خطائی  സിംഹള: ාණකතා; തമിഴ്: நானஹத்தா) ഇന്ത്യൻ സംസ്ഥാനമായ ഗുജറാത്തിൽ നിന്ന് ഉത്ഭവിച്ച ഷോർട്ട് ബ്രെഡ് ബിസ്കറ്റുകളാണ്.
ഇന്ത്യയിലുടനീളവും അയൽ രാജ്യങ്ങളായ പാകിസ്താൻ, ബംഗ്ലാദേശ്, ശ്രീലങ്ക, നേപ്പാൾ, മ്യാൻമർ എന്നിവിടങ്ങളിലും ഇവ പ്രചാരത്തിലുണ്ട്.
അഫ്ഗാനിസ്ഥാനിലും ഇറാനിലും ഇത്  അടുത്തിടെ ജനപ്രീതി നേടി.
ക്ലാസിക്കൽ പേർഷ്യൻ പദമായ നാൻ-ഇ ഖട്ടായിൽ  നിന്നാണ് നാൻകട്ടായി എന്ന വാക്ക് ഉരുത്തിരിഞ്ഞത്.
നാൻ എന്നാൽ ബ്രഡ്, ഖതായി എന്നാൽ ഖതായിൽ നിന്നുള്ളത്.
(വടക്കൻ ചൈനയെ യൂറോപ്പ്യർ വിളിച്ചിരുന്ന  പേരാണ് ഖതായ).
ബർമീസ് ഭാഷയിൽ നാൻ ഖതയാങ് (ശ്രീലങ്കയിൽ), തമിഴ് ഭാഷയിൽ (കിഴക്കൻ തമിഴ്നാട്ടിൽ) നാനഹത (ശ്രീലങ്കയിൽ) എന്നീ പേരുകളിൽ ഈ പദം കടമെടുത്തിട്ടുണ്ട്.
അഫ്ഗാനിസ്ഥാനിലും വടക്കുകിഴക്കൻ ഇറാനിലും, ഈ ബിസ്ക്കറ്റുകളെ പേർഷ്യൻ ഭാഷയിൽ കുൽച്ച-ഇ ഖതായി  എന്ന് വിളിക്കുന്നു (കുൽച്ച എന്നത് നാനിന് സമാനമായ അഫ്ഗാൻ, ഇറാനിയൻ, ഇന്ത്യൻ റൊട്ടിയാണ്).
മോർച്ചറി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Mortuaryfilm
ബേബി സംവിധാനം ചെയ്ത് കെ. പുഷ്പരാജൻ നിർമ്മിച്ച 1983 ലെ ഇന്ത്യൻ മലയാള ചിത്രമാണ് മോർച്ചറി .
പ്രേം നസീർ , മധു , ശങ്കർ , ബാലൻ കെ. നായർ എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്.
ചിത്രത്തിൽ കെജെ ജോയിയുടെ സംഗീതം ഉണ്ട്.
ഈ ചിത്രം തമിഴിൽ അമ്മ പിള്ള (1990) ആയി പുനർനിർമ്മിച്ചു
1977 ൽ കോട്ടയം മെഡിക്കൽ കോളേജിൽ നടന്ന ഒരു യഥാർത്ഥ സംഭവത്തിന്റെ അടിസ്ഥാനത്തിലാണ് മോർച്ചറി .
അർദ്ധരാത്രി 12 മണിയോടെ ഒരു മോർച്ചറിയിൽ സൂക്ഷിച്ചിരുന്ന മൃതദേഹത്തിൽ നിന്ന് സിഗരറ്റ് പിടിക്കാൻ രണ്ട് മെഡിക്കൽ വിദ്യാർത്ഥികൾ തമ്മിൽ ഒരു പന്തയം ഉണ്ടായിരുന്നു.
വിദ്യാർത്ഥി സിഗരറ്റ് എടുക്കാൻ വന്നപ്പോൾ മൃതദേഹം സിഗരറ്റ് വിഴുങ്ങുകയും ഞെട്ടൽ മൂലം വിദ്യാർത്ഥി കൊല്ലപ്പെടുകയും ചെയ്തു.
സിഗരറ്റു വിഴുങ്ങിയ 'മൃതദേഹമായി' കിടന്നത് പന്തയം വെച്ച സംഘത്തിലെ ഒരു വിദ്യാർത്ഥി ആയിരുന്നു.
മരണത്തിന് ഉത്തരവാദിയായ ഈ വിദ്യാർത്ഥിയെ പോലീസ് അറസ്റ്റ് ചെയ്തു.
താരം വേഷം 1 പ്രേംനസീർ ഡി എസ് പി രാജശേഖരൻ 2 മധു അഡ്വക്കേറ്റ് കൃഷ്ണദാസ് 3 ശ്രീവിദ്യ ജഡ്ജ് ലക്ഷ്മി മേനോൻ 4 ബാലൻ കെ നായർ നരേന്ദ്രൻ 5 ശങ്കർ വേണു 6 രാമു സതീഷ് 7 മണിയൻപിള്ള രാജു ജേക്കബ് 8 ക്യാപ്റ്റൻ രാജു 9 [[]] രാജു 10 സി ഐ പോൾ വില്ല്യംസ് 11 ചന്ദ്രാജി പിഷാരടി 12 കുതിരവട്ടം പപ്പു ഗോപാലേട്ടൻ 13 ജഗന്നാഥ വർമ്മ പ്രിൻസിപ്പൽ 14 ഹരി ഹോട്ടലുടമ 15 സ്വപ്ന സിന്ധു 16 കാവൽ സുരേന്ദ്രൻ 17 സുനന്ദ ലില്ലി 18 ജൂബി 19 സി എസ് രാധാദേവി ദേവകി 20 സബിത ആനന്ദ് 21 ടി ജി രവി പാട്ടരങ്ങ് വരികൾ: പൂവച്ചൽ ഖാദർ ഈണം: കെ.ജെ. ജോയ് നമ്പർ.
പാട്ട് പാട്ടുകാർ രാഗം 1 അമൃത സരസ്സിലെ കെ.ജെ. യേശുദാസ് 2 നിയമങ്ങൾ ഒരു ഭാഗം കെ ജെ യേശുദാസ് പരാമർശങ്ങൾ പുറംകണ്ണികൾ മോർച്ചറി ഇന്റർനെറ്റ് മൂവി ഡാറ്റാബേസിൽ മോർച്ചറി (1983) വിഡിയോ യൂട്യൂബിൽ
മക്ക ഇംഗ്ലീഷ് വിലാസം https://ml.wikipedia.org/wiki/Mecca
സൗദി അറേബ്യയുടെ പടിഞ്ഞാറു ഭാഗത്ത് സ്ഥിതി ചെയ്യുന്ന ഒരു പുരാതന നഗരമാണ് മുസ്‌ലിങ്ങളുടെ വിശുദ്ധ നഗരമായ മക്ക ( അറബി : مكة / مكّة المكرمة‎‎) .
സൗദി അറേബ്യയുടെ ഭാഗമാകുന്നതിന് മുൻപ് ഹിജാസ് ഭരണത്തിൻ കീഴിലായിരുന്നു പുരാതന കാലത്ത് ബക്ക എന്നറിയപ്പെട്ടിരുന്ന മക്ക.
26 ചതുരശ്രകിലോമീറ്റർ വിസ്തീർണ്ണമുള്ള മക്കയിൽ 2012 -ലെ കണക്കനുസരിച്ച് 2,000,000 ജനങ്ങൾ അധിവസിക്കുന്നു.
ഹജ്ജ് , റമദാൻ തുടങ്ങി തീർഥാടകർ കൂടുതലായി വരുന്ന സമയങ്ങളിൽ ജനസംഖ്യയേക്കാൾ കൂടുതൽ തീർഥാടകർ നഗരത്തിൽ ഉണ്ടായിരിക്കും.
കുന്നുകളാൽ ചുറ്റപ്പെട്ടു കിടക്കുന്ന മക്കയിൽ നിന്നും 80 കി.
മി ദൂരം പിന്നിട്ടാൽ ചെങ്കടൽ തീരത്ത് എത്തിചേരാം.
സമുദ്രനിരപ്പിൽ നിന്നും 277 mecca എന്ന വാക്ക് ഏതെങ്കിലും പ്രത്യേക വിഷയത്തിലെ കേന്ദ്രത്തെ സൂചിപ്പിക്കാനാണ് ഉപയോഗിക്കുന്നത്.
ഹജ്ജ് - ഉംറ തീർഥാടന കേന്ദ്രം, ഖുർആൻ അവതരിച്ച പ്രദേശം, സംസം കിണർ നില കൊള്ളുന്ന പ്രദേശം, മുഹമ്മദ്‌ നബിയുടെ ജന്മ ഗ്രാമം തുടങ്ങി നിരവധി പ്രാധാന്യമുള്ള പ്രദേശമാണ് മക്ക.
ലോക മുസ്‌ലിംകൾ അഞ്ചു നേരവും തിരിഞ്ഞു പ്രാർഥിക്കുന്ന കഅബ സ്ഥിതി ചെയ്യുന്നത് മക്കയിലാണ്.
മുസ്ലിംകളൊഴികെ മറ്റു മതസ്ഥർക്ക് മക്കയിലേക്ക് പ്രവേശനം വിലക്കിയിട്ടുണ്ട്.
ലോകത്തിലെ ഏറ്റവും വലിയ മസ്ജിദായ [[മസ്ജിദുൽ ഹറം11 മീറ്റർ കുറവാണ് അബ്രാജ് അൽ ബൈത് ടവറിന്റെ ഉയരം.
ലോകത്തിലെ ഏറ്റവും ഉയരം കൂടിയ സമയ ഗോപുരമായ മക്ക റോയൽ വാച്ച് ടവർ അബ്രാജ് അൽ ബൈത് ടവറിൽ മസ്ജിദുൽ ഹറമിനോട് ചേർന്നാണ് സ്ഥിതി ചെയ്യുന്നത്.
പർവതങ്ങളാൽ ചുറ്റപ്പെട്ട മക്ക തിഹാമ താഴ്വരകലുലെ സംഗമസ്ഥാനം ആണ്.
ബക്ക എന്ന പേരിൽ അറിയപ്പെട്ടിരുന്ന പുരാതന ഗ്രാമം പിന്നീട്  മക്ക എന്ന പേരിൽ അറിയപ്പെട്ടു എന്നാണ് ചരിത്രകാരനായ ഇബ്‌നു ഖൽദൂൻ രേഖപ്പെടുത്തിയിരിക്കുന്നത്.
ഖുർആനിലും ബൈബിളിലുമെല്ലാം മക്കയെ ബക്ക എന്നാണ് പരാമർശിച്ചിട്ടുള്ളത്.
ഇംഗ്ലീഷിൽ സ്ഥലനാമം Mecca എന്നും Makkah എന്നും എഴുതാറുണ്ട്.
ബക്ക എന്നത് കഅബയെ സൂചിപ്പിക്കുമ്പോൾ മക്ക എന്നാൽ പട്ടണത്തെയും ഉദ്ദേശിക്കുന്നു എന്നാണ് പ്രമുഖ മുസ്‌ലിം നിയമ വിദഗ്ദ്ധനായ അൽ-നഖായിയുടെ പക്ഷം.